Drevľania

Drevľania boli východoslovanský kmeň sídliaci v oblasti Pripjaťského Polesia v dnešnom južnom Bielorusku a na severozápadnej Ukrajine. Prvé hradiská Drevľanov vznikajú v 7.–8. storočí, centrom sa stáva Iskorosteň. V priebehu 9.–10. storočia Drevľania postupne upadajú do závislosti od silnejúcej susednej Kyjevskej Rusi. Po protikyjevskom povstaní v roku 945 bolo centrum kmeňa spálené a Drevľania podľahli Kyjevskej Rusi. Podieľali sa na etnogenéze neskoršieho bieloruského a ukrajinského národa.

Kategória:Slovania